१ सय ५३ रनको विजय लक्ष्य पछ्याउदै मैदान प्रवेश गरेको विभागीय टिम एपिएफले निर्धारित ओभरमा ९ विकेट गुमाउँदै १ सय ३६ रन मात्रै बनाउन सक्यो । एपिएफकी पुजा पाण्डेले ४२ बल खेल्दै ५ चौकाको मद्दतले ४८ रन बनाए पनि आफ्नो टिमलाई जित भने दिलाउन सकिनन् । त्यस्तै एफिएफकी करुणा भण्डारीले २४ र सरिता मगरले २१ रन बनाए पनि बाँकी खेलाडीले भने दोहरो अंकको रन बनाउन सकेनन् । एपिएफलाई सस्तैमा समेट्न राईजिङ्ग क्रिकेट वुमन काठमाण्डौकी पुजा निमाभाटले ४ ओभरमा १७ रन खर्चिदै ४ विकेट हात पारिन् ।
